My Turn
My Turn – antrasis amerikiečių reperio Lil Baby studijinis albumas, išleistas 2020 m. vasario 28 d. Jam pristatyti išleisti penki singlai: „Woah“, „Sum 2 Prove“, „Emotionally Scarred“, „All In“ ir „The Bigger Picture“, o dainas kartu atlieka tokie atlikėjai, kaip Gunna, Lil Wayne ir Young Thug. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 197 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. 2022 m. vasario mėnesio duomenimis, JAV parduota per keturis milijonus kopijų ir albumas tapęs keturiskart platininiu. 2021 m. vykusiuose „Grammy“ apdovanojimuose daina „The Bigger Picture“ nominuota geriausios repo dainos ir geriausio repo atlikimo kategorijose.